《大清河》
元代·刘崧

大清河，浑漉漉，南黄河，清淯淯。今河不与古名同，自是河流有反覆。

君不见安山直下栗阿时，一斛之水数斗泥。徐州吕梁走下邳，可以照见人须眉。

清河北河入北海，黄河入淮东入海。彼此争流不相待，两水清浊各自流。

终然到海同一沤，东流北流君莫愁。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。